Uutisissa: Poliittinen muutos pyyhki Lähi-idän läpi vuosikymmen sitten.
Miten se vaikutti kristittyihin ja muihin uskonnollisiin vähemmistöihin?
Osalla painostus on lisääntynyt. Osa näkee vapauden pilkahduksia.
Ja: Iranin hiljainen vallankumous.
Miljoonat kääntyvät pois islamilaisesta hallinnosta ja perinteisestä uskosta.
Monet kääntyvät Kristuksen puoleen.
Ja: Bagdadin pojat.
Rukous ja "kohtaaminen sattumalta" vapauttivat heidät köyhyydestä -
ja antoivat uuden elämän toivon.
KRISTILLISEN MAAILMAN UUTISET
Hei ja tervetuloa uutisten pariin. Olen George Thomas.
Tänään luomme erikoiskatsauksen Lähi-idän seurakuntaan.
Arabikevät ravisteli Lähi-itää ja Pohjois-Afrikkaa vuosikymmen sitten.
Onko elämä nykyään erilaista kristityille ja muille vähemmistöille?
Washingtonin-kirjeenvaihtaja Jennifer Wishon.
Arabikevät toi mukanaan valopilkkuja, -
mutta se loi myös tuhoisan tyhjiön kristityille ja muille vähemmistöille.
Tunisiasta Egyptiin ja Syyriaan -
amerikkalaiset katselivat toiveikkaana -
kansojen nousua sortohallintoja vastaan.
Ihmiset kyllästyivät korruptioon, oikeuksien rajoittamiseen, -
mahdollisuuksien rajoittamiseen ja taloudelliseen riistoon.
He nousivat kaduille. Vapaus oli siinä iso osatekijä.
Käynnistyi keskusteluja uskonnonvapaudesta.
Monet maat uudistivat perustuslakia. Valtaosa säilytti sortolait.
Egyptissä šiioja ja kristittyjä vastaan nostettu syytteitä jumalanpilkasta.
Nykyisin Egypti sallii kirkkojen rakentamisen, -
Saudi-Arabia tarkistaa oppikirjoja ja Sudan on kumonnut pilkkalain.
Silti arabikevättä seurasi vaikea aika kristityille.
Vuonna 2014 Isis-taistelijat tappoivat 21 koptikristittyä vierastyöläistä -
rannalla Libyassa ja julkaisivat siitä raa'an videon.
Isis aloitti kansanmurhan jesidejä, kristittyjä ja šiioja vastaan Irakissa -
hallinnon ummistaessa silmänsä.
Väkivalta kopteja vastaan yltyi Egyptissä.
Pilkkalakeja laajennettiin koko alueella.
Vähemmistöjen uskonnonharjoitus kriminalisoitiin.
USA:n uskonnonvapauskomissio keskusteli kuulemisessa hiljattain, -
miten Amerikka voi edistää muutosta. Panelistit ehdottivat pakotteita, -
USA:n antaman avustuksen ehtojen tarkastamista -
sekä USA:n viranomaisten, eri maiden opposition -
ja valtiojohtajien tapaamisia monimuotoisuudesta.
Bashir sanoo, että maat kyllä näkevät uskonnonvapauden hyödyt, -
mutta ylläpitävät tilannetta ääriaineksen mieliksi.
Jossain vaiheessa on vain pakko eristää -
uhkauksia tekevät marginaaliset ryhmät -
ja mennä eteenpäin, tulla 2000-luvulle.
Uskonnonvapausaktivistit myöntävät, -
että Trumpin hallinto nosti uskonnonvapauksien profiilia.
Nyt he odottavat jännittyneinä, miten presidentti Biden käsittelee niitä.
Jennifer Wishon, CBN News.
Seuraamme liittyy Rita El-Mounayer, -
Lähi-idässä toimivan SAT-7-kanavan toimitusjohtaja. Tervetuloa.
Sanoit hiljattain, että Lähi-idälle ja Pohjois-Afrikalle -
on koittanut Jumalan aika. Mitä tarkoitit?
Uudella sukupolvella, joka nyt kasvaa, on suuria kysymyksiä -
kaiken toivottomuuden ja epävarmuuden keskellä.
He kysyvät, mitä tapahtuu seuraavaksi.
Kristillisen television nuorille suunnatuilla ohjelmilla on tilausta, -
koska Lähi-idässä ja Pohjois-Afrikassa alle 25-vuotiaiden osuus on liki 60 %.
Jos valamme uuteen sukupolveen toivoa Kristuksessa -
ja kerromme nuorille uskosta, anteeksiannosta ja sovituksesta, -
joka on Jumalan Sanassa, voitamme Lähi-idän.
Pandemia sulki yhteiskuntia ja tappoi miljoonia.
Silti SAT-7 on saanut Lähi-idästä hämmästyttävää palautetta.
Lyhyesti, mitä siellä tapahtuu?
Se oli meille hyvä vuosi pohtia ja laatia strategioita.
Vuonna 2020 palkkasimme kolme nuorta ihmistä tärkeisiin asemiin.
He olivat mukana käynnistämässä tilausvideopalvelua.
Julkaisimme SAT-7 Plus -sovelluksen. Sen kautta voi katsoa sarjoittain -
turkin-, arabian- ja farsinkielisiä kristillisiä ohjelmia.
Vahvistimme läsnäoloa sosiaalisessa mediassa kymmenellä brändillä.
Palkkasimme myös katsojasuhteista vastaavan henkilön, -
joka neuvoo netissä ihmisiä ja kertoo heille, että he eivät ole yksin.
Millaista palautetta olette saaneet eri maista?
Mistä maasta on tullut eniten yhteydenottoja?
Eniten yhteydenottoja on tullut Iranista.
Määrät eivät ole yhtä massiivisia kuin arabimaailmasta, -
mutta arabimaita onkin monta.
Mutta yhteydenottojen laatu ja todistukset Iranista ovat fantastisia.
Kerron esimerkin. Yksi nainen kirjoitti meille: -
"Minusta tuli kristitty teidän ohjelmienne ansiosta."
Hän kääntyi totta kai islamista.
"Rakastan Jeesusta, mutta ei ole seurakuntaa, johon liittyisin."
"Ei ole pastoria. Olen Teheranissa yksin ja eristettynä.
Mutta kun rukoilette ruudussa, rukoilen kanssanne.
Kun ylistätte ruudussa, ylistän kanssanne.
Te olette seurakuntani.
Toivon, että joskus voimme rukoilla ja ylistää yhdessä oikeasti.
Ja sinä päivänä, kun tapaan teidät, polvistun maahan, pesen jalkanne -
ja kiitän teitä siitä, mitä teette Iranin eristettyjen kristittyjen eteen."
Miten tärkeä mediavallankumous on evankeliumin levittämisen kannalta?
Pääsemme ihmisten koteihin kutsumatta.
Lähetämme ohjelmia satelliitin kautta. Se on SAT-7:n ensisijainen väylä.
Mutta meillä on myös tilausvideopalvelu -
iOS- ja Android-järjestelmissä. Näymme myös Apple-TV:ssä.
He voivat katsoa ohjelmia, joilla on tavoite.
Ohjelmia, joista he kuulevat Jeesuksen rakkaudesta.
Ohjelmia, jotka voivat antaa heille toivoa, jota Lähi-idässä niin kaivataan.
Miten uskovat voivat rukoilla ja olla mukana työssä -
viemässä evankeliumia tähän strategiseen maailmankolkkaan?
Käykää nettisivuillamme.
Osoite on www.sat7@usa.org.
Ja jos Jumala joskus avaa oven, tulkaa käymään.
Rakastutte Lähi-idän ihmisiin.
Meillä on studiot Turkissa, Kyproksella, Libanonissa, -
Egyptissä ja Isossa-Britanniassa. Tulkaa tapaamaan meitä.
Rukoilkaa, että Herra avaa meille ovia. Lähetämme ohjelmia -
maanalaisista seurakunnista Tunisiassa ja Algeriassa.
Haluamme tavoittaa lisää ihmisiä Kristuksen rakkaudella.
Tämä rakkaus on ainoa toivo Lähi-idässä ja Pohjois-Afrikassa.
Rita El-Mounayer, kiitos haastattelusta. - Kiitos.
Tulossa: Iranilaiset inhoavat islamilaista hallintoa.
Miljoonat kääntyvät islamista.
Osa löytää uskon Kristukseen. Jännittävä raportti hetken kuluttua.
Voit kokea Taivaan valtakunnan jo nyt.
CBN:n "The Nearness of Heaven.
Puhumme ihmisistä, jotka ovat käyneet taivaassa -
ja kohdanneet Jumalan valtakuntaa.
Siellä on rakkautta enemmän kuin voi kuvitella.
Uudessa opetuksessa kuulet, -
mitä Raamattu sanoo taivaasta ja elämästä ikuisuudessa, -
mistä tietää pääsevänsä taivaaseen, -
miten Jumalan etsiminen tyydyttää sielun ja valmistelee tulevaan -
ja miten kokea Jumalan valtakunnan todellisuus tässä ja nyt.
Tulet kokemaan rauhaa, iloa ja elämää täydelleen.
Hanki uusi opetus jo tänään.
Soita ruudun numeroon tai käy sivulla cbn.com -
ja ryhdy CBN-kumppaniksi, niin saat opetuslevyn.
Ravinto, liikunta, eteeriset öljyt, -
painonpudotus ja paljon muuta.
Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
Seuraa CBN-uutisia koko päivän eri julkaisualustoillamme.
Hei taas. Iranin islamilaisessa tasavallassa -
yhä useammat kääntyvät Kristuksen luo vainojenkin uhalla.
Kyselytutkimus paljasti hiljattain, että maassa käynnissä on valtaisa muutos.
Kaksi hollantilaisprofessoria haastatteli kesäkuussa verkossa -
yli 50 000:ta iranilaista.
Tutkimus käsitti aiheita laajalti politiikasta uskontoon.
Tutkijat huomasivat valtaisan muutoksen, -
jonka tulisi muuttaa käsityksemme Iranista.
Professorit Pooyan Tamimi Arab ja Ammar Maleki saivat selville, -
että vaikka virallisen tiedon mukaan iranilaista 99,5 prosenttia on šiioja, -
vastaajista vain 32 prosenttia kertoi olevansa šiioja.
Toiseksi suurin ryhmä oli "ei mikään", 22 prosenttia.
Tutkijat päättelivätkin, että iranilaiset ovat maallistumassa.
Tutkimus on tärkeä, -
sillä se tukee tutkimustiedolla tuntumaa, -
että uskonnon rooli on pienenemässä Iranin yhteiskunnassa.
Tämä tutkimus osoittaa, -
että asia todella on niin.
Puolet kertoi uskontonsa olevan hiipumassa.
60 prosenttia sanoi lakanneensa rukoilemasta.
Etenkin nuoret olivat muita tyytymättömämpiä uskontoon.
Murskaenemmistö suhtautui kriittisesti valtaapitäviin, -
jotka ajoivat tiukkoja islamilaisia lakeja.
Vastaajista 72 prosenttia vastusti esimerkiksi lakia, -
joka pakottaa naiset käyttämään hijab-pääliinaa.
Kun kysyttiin islamin keskeisistä teemoista, -
sitäkin harvemmat uskoivat šiiaislamin ydinoppeihin.
Kuolemanjälkeiseen elämään uskoi vain 37 prosenttia, -
taivaaseen ja helvettiin 30 prosenttia.
Vielä pienempi osuus, 25 prosenttia -
uskoi islamilaisen pelastajan Mahdin eli 12. imaamin tuloon.
Muutokset hijabin vastustamisessa, Mahdin odotuksen hylkäämisessä, -
šiiaidentiteetin hylkäämisessä ja avoimuus muille uskonnoille -
ovat seurausta Iranin hallinnon 40-vuotisesta politiikasta.
Kun hallinto yrittää työntää uskontoa iranilaisten kurkusta alas -
peittääkseen autoritaarisuutensa, -
iranilaiset vastustavat sitä vastustamalla uskontoa.
Tutkimus paljasti myös, että islamin vähentyessä kristinusko kasvaa.
Vastanneista 1,5 prosenttia sanoi olevansa kristittyjä.
Noin 30 vuotta sitten osuus oli alle prosentti.
Luultiin jopa, että heitä on alle 0,5 prosenttia.
Mike Ansari Mohabat TV -kanavalta, joka lähettää evankeliumia Iraniin, -
pitää tutkimusta tärkeänä, sillä se vahvistaa -
lähetysjärjestöjen kokemukset.
Tutkimus osoittaa, että keskellä vainoja ja islamilaista hallintoa -
iranilaiset ovat kääntämässä selkää instituutionaaliselle uskonnolle -
ja omaksumassa kristinuskoa.
Iran on vaarallisimpia maita kristi- tyille ja muille uskonvähemmistöille.
Heitä usein pidätetään tai kidutetaan, jos he jakavat tai harjoittavat uskoaan.
Merkkinä muutoksesta vastanneista 41 prosenttia uskoo, -
että kaikkien uskontojen tulisi saada käännyttää julkisesti.
Noin 54 prosenttia uskoo, -
että lasten on hyödyllistä oppia koulussa muista uskonnoista.
Saudi-Arabialla on vielä pitkä matka uskonnonvapauden toteutumiseen.
Mutta harvalla maalla on esittää samanlaisia muutoksia kuin sillä.
Tässä vielä Jennifer Wishon.
Joulukuusia, puhetta tulevaisuuden kirkoista. Ei, tämä ei ole fantasiaa.
Saudimonarkia toteuttaa ja harkitsee muutoksia, joihin ei ennen uskottu.
Saudi-Arabia on vaiheittain menossa oikeaan suuntaan.
Johnny Moore USA:n uskonnonvapauskomissiosta -
ei uskonut, että Saudi-Arabiaan tulisi uskonnonvapaus.
Nyt hän pitää sitä väistämättömänä.
Julkinen uskonnonharjoitus on kristityiltä yhä kielletty, -
mutta uskontopoliisi on viime vuosina hellittänyt otettaan.
Olisi mahtavaa viettää joskus joulu Arabian niemimaalla.
Tänä vuonna maa salli joulukuuset.
Lisäksi liikkuu aina vain enemmän huhuja, -
että Saudi-Arabia voi harkita kristillisen kirkon rakentamista -
jossakin muodossa.
Ne ovat kaikki huhuja, mutta pelkästään jo se on merkittävä asia.
Kruununprinssi Mohammad Bin Salman -
pyrkii uudistamaan oikeusjärjestelmää, -
joka perustuu Koraanin tiukkaan tulkintaan.
Se ei suvaitse muita uskontoja.
Onko se iso juttu?
Saudi-Arabian kruununprinssi haluaa maahan samanlaiset lait -
kuin on muissakin maissa. Se on hämmästyttävää.
Aktivistit ovat huomanneet saudien poistaneen koulukirjoista -
vihamielisyyksiä mm. juutalaisia ja kristittyjä kohtaan.
Näemme arabimaailmassa vahvaa johtajuutta, -
joka kitkee ääriajattelua ja sanoo: "Ei riitä, että pysäytetään ääriaines.
Täytyy kasvattaa sukupolvi, -
jonka ei tarvitse pelätä eri tavalla uskovia."
Vähittäiset muutokset voivat vielä johtaa -
muslimien, kristittyjen ja juutalaisten yhteiseloon täällä.
Jennifer Wishon, CBN News.
Tulossa: Bagdadin pojat. Kahta veljeä uhkasivat köyhyys ja nälkä.
Sitten rukous ja "sattumanvarainen kohtaaminen" muutti kaiken.
Kuka se oli? Sen näemme kohta.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä -
ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
Tämä on CBN:n Uutisvahti.
Kiitos seurasta!
Tuoreet uutiset, juttuja ja ohjelmia yksinoikeudella.
Luotettavaa uutisointia. - Kerromme, mitä tapahtuu ja miten rukoilla.
Tämä on CBN:n Uutisvahti.
Kun totuudella on väliä.
Arkisin viideltä CBN-uutiskanavalla.
Mitä Jeesus tarkoittaa sillä, -
että Taivaan valtakunta on teissä tai keskuudessanne?
Taivaan valtakunta on lähellä. Se tarkoittaa, että sitä voi koskettaa.
Hänen läsnäolonsa on kanssasi.
Jos olet kristitty uskova, Jeesus asuu sydämessäsi.
Jumalan valtakunta on keskuudessanne.
Jumalan valtakunta on lähellä.
Uusi opetus saatavana nyt.
Uutisten erikoisjakso jatkuu.
Mohammed ja Ahmed varttuivat muslimeina Bagdadissa Irakissa.
Isä kohteli heitä julmasti ja hylkäsi heidät. Ruoasta ja muusta oli pulaa.
Eräänä päivänä rukous johti tapaamiseen, joka mullisti kaiken.
Seuraavan videon on tuottanut I Found the Truth -järjestö.
Kohtasin Jumalan ensimmäisen kerran, -
kun olin veljeni kanssa ulkona -
ja sanoimme: "Jumala, jos olet olemassa, ilmesty meille."
Kohtasin Jumalan ensikerran, -
kun en ollut syönyt neljään päivään. Isä ei antanut ruokaa.
Menin polvilleni ja rukoilin: -
"Jumala, jos olet olemassa ja todellinen, -
pidä minusta huolta. Näen nälkää."
Uskoin sisäisesti, että Hän tulee tekemään jotain, -
vaikka en uskonutkaan Häneen. "Varmasti Hän auttaa."
"Tarvitsen kipeästi ruokaa. Hän ilmestyy."
Olin veljeni kanssa ulkona ilman kenkiä.
Huomasin jonkun juoksemassa etäällä.
Hän näki minut siinä paljain jaloin.
Oli todella kuuma. Piha oli niin kuuma, että jalkojamme poltti.
Mies oli amerikkalainen kenraali.
Kenraali, David Petraeus, tuli meidän luoksemme.
Emme silloin tienneet, miten tärkeä henkilö hän on.
Pidimme häntä vain jonain amerikkalaissotilaana.
Hän kysyi äidiltäni tulkin välityksellä, miksei hänen pojillaan ole kenkiä.
Äiti kertoi hänelle, että meillä on tosi tiukkaa -
eivätkä hänen rahansa riitä kenkiimme.
Kenraali kutsui paikalle yksikön.
Sotilaat avasivat auton ovet ja antoivat meille urheilujuomaa ja ruokaa.
Sen tapauksen jälkeen kenraali tarjosi äidille töitä USA:n armeijasta.
Äiti työskenteli amerikkalaisille muutaman vuoden.
Hän yleni, ja hän oli lopuksi tunnettu tulkki.
Hän oli saanut nimeä.
Sen jälkeen hän alkoi saada uhkauksia, -
koska hän työskenteli USA:n armeijalle.
Kenraali sanoi sen jälkeen, että siellä oli meille liian vaarallista.
Hän kysyi, haluammeko lähteä Amerikkaan.
Kun saavuimme Yhdysvaltoihin, -
etsimme arabiyhteisöä. Halusimme aivan ensimmäisenä osaksi yhteisöä.
Paikkakunnallamme oli arabiyhteisö.
He kertoivat, että seurakunnista saa ruokaa, huonekaluja ja vaatteita.
Ajattelimme, että haemme vain, mitä tarvitsemme.
Emme puhu kenenkään kanssa. Mehän olimme muslimeja.
Kun kävelin kirkon ovista sisään, tunsin Pyhän Hengen iskevän.
Kaikki katsoivat minua ja perhettäni.
He hymyilivät leveästi. Ihmettelimme, miksi he hymyilevät.
He eivät tunne meitä. Miksi he ovat niin iloisia?
Tiesin, että haluan sitä, mitä heillä on. Halusin olla yhtä onnellinen.
Siellä oli David-niminen kaveri.
Hän kulki yhteisöissä ja auttoi arabeja.
Hän vain auttoi heitä ja varmaan levitti evankeliumia, kertoi Jeesuksesta.
Hän sai meille kontaktin seurakuntaan New Yorkin osavaltion pohjoisosassa.
Siellä alettiin vain rakastaa meitä.
He kyselivät, mitä meille kuuluu, mikä on nimemme, mistä tulemme.
He halusivat ystävystyä.
Ystävystyimme yhden perheen kanssa seurakunnasta.
Halusimme vain tavarat, mutta he suhtautuivat meihin kuin perheeseen.
Outoa oli se, että he eivät tuputtaneet meille uskontoaan.
He eivät tuputtaneet meille kristinuskoa.
He hakivat meidät kirkkoon viikko toisensa jälkeen sunnuntaisin.
Vähitellen huomasin, että se oli se asia, mikä teki heidät onnellisiksi.
Se oli se asia, mikä minulta puuttui sydämestäni ja mitä minä tarvitsin.
Mieleeni alkoi nousta kysymyksiä, -
kuka on tämä Jumala, josta he puhuvat. Halusin tietää.
Kun olin tutustunut Häneen, käynyt kirkossa ja saanut vastauksia, -
sain tuntea Hänet ja otin Hänet elämääni.
Vuonna 2014 tai 2015 sanoin Jumalalle: -
"Haluan antaa sinulle elämäni ja koko sydämeni."
Islam opettaa: "Tee tämä ja tuo."
"Et pääse taivaaseen ilman kaikkia näitä hyviä tekoja."
Kristinuskossa taas ei vaadita tekoja. Jumala jo rakastaa minua tällaisena.
Mitkään teot täällä maan päällä eivät tuo sovitusta Jumalan kanssa.
Se on hyvin yksinkertaista, mutta jos uskoo Häneen, -
haluaa omaksua Hänen arvonsa ja moraalinsa.
Haluan joka päivä olla lisää Jeesuksen kaltainen.
Jossain vaiheessa vain sanoin Herralle: "Valitsen luottaa Sinuun."
"Annan Sinulle elämäni ja kaiken hallinnan."
Uskoontulo osoitti minulle, -
kuinka Jumala voi muuttaa ihmisen elämän ja mitä Hän voi tehdä.
Hän osoitti tarkoitukseni. Sen, keneksi minut on tarkoitettu.
Lisää muslimitaustaisten todistuksia on sivulla ifoundthetruth.com.
Jatkamme hetken kuluttua.
Pääkaupunki Washingtonista rehellisiä raportteja, -
haastatteluja ja analyysejä.
Konkaritoimittajat David Brody, John Jessup, Jenna Browder -
ja Eric Philips kertovat pääuutiset politiikan saralta.
Energia-alan säädöksillä on valtavia vaikutuksia talouteen.
Luotettavia uutisia.
Puolustamme heikoimpia ja avuttomimpia.
Faith Nation arki-iltaisin (EST).
Voit kokea Taivaan valtakunnan jo nyt.
CBN:n "The Nearness of Heaven.
Puhumme ihmisistä, jotka ovat käyneet taivaassa -
ja kohdanneet Jumalan valtakuntaa.
Siellä on rakkautta enemmän kuin voi kuvitella.
Uudessa opetuksessa kuulet, -
mitä Raamattu sanoo taivaasta ja elämästä ikuisuudessa, -
mistä tietää pääsevänsä taivaaseen, -
miten Jumalan etsiminen tyydyttää sielun ja valmistelee tulevaan -
ja miten kokea Jumalan valtakunnan todellisuus tässä ja nyt.
Tulet kokemaan rauhaa, iloa ja elämää täydelleen.
Hanki uusi opetus jo tänään.
Soita ruudun numeroon tai käy sivulla cbn.com -
ja ryhdy CBN-kumppaniksi, niin saat opetuslevyn.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Lopuksi rohkaisu muslimien puolesta rukoileville.
David Garrison kirjoitti vuonna 2014 kirjan "A Wind in the House of Islam".
Siinä hän kertoo herätyksestä muslimimaailmassa.
Paul Filidis, joka julkaisee rukous- opasta muslimimaailman puolesta, -
kysyi kerran häneltä, milloin herätys alkoi.
Hän vastasi, että hänen tutkimustensa mukaan 30 vuotta sitten.
Silloin Paulin silmät täyttyivät kyyneleillä.
Hän sanoi: "Silloin aloin julkaista rukousopasta."
Tässä kaikki. Näkemiin ensi viikkoon! Jumalan siunausta.
Suomennos: Marianne Tenetz